10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 240 της 8/15 Απρ. 1975 (ΦΕΚ Α΄ 69) Περί συστάσεως Τελωνείου Α΄ τάξεως εις την πόλιν της Δράμας. Το άνω Τελωνείο Δράμας προάχθηκε σε Διεύθυνση Τελωνείων και αναδιοργανώθηκε η οργανική σύνθεση του από το Π.Δ. 310/27 Ιουλ.-10 Αυγ. 1984 (ΦΕΚ Α΄ 114). Έχοντες υπ’ όψιν: 1.Τας διατάξεις: α)του άρθρου 11 παραγρ. 4 και 5 του Ν.Δ/τος 175/1973 «περί Υπουργικού Συμβουλίου και Υπουργείων» και β)του άρθρου 3 παρ. 4 του Ν.Δ. 216/1974 «περί συστάσεως Υπουργείου Προεδρίας Κυβερνήσεως» (ΦΕΚ 367/1974 τεύχος Α΄). 2.Την υπ’ αριθ. Λ.7/8/7.10.1970 (ΦΕΚ 776/Β΄/4.11.1970) κοινήν απόφασιν των Υπουργών Προεδρίας της Κυβερνήσεως, Εσωτερικών και Οικονομικών, ως συνεπληρώθη και ετροποποιήθη μεταγενεστέρως. 3.Την υπ’ αριθ. 120/27.2.1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας της Κυβερνήσεως και Οικονομικών, απεφασίσαμεν και διατάσσομεν: Άρθρον 1. Συνιστάται Τελωνείον Α΄ τάξεως εδρεύον εις την πόλιν της Δράμας, υπό την ονομασίαν «Τελωνείον Δράμας». Άρθρον 2. Η κατά τόπον αρμοδιότης του Τελωνείου Δράμας καθορίζεται εφ’ όλου του ομωνύμου Νομού. Άρθρον 3. Ορίζεται η οργανική σύνθεσις του Τελωνείου Α΄ τάξεως Δράμας εις μίαν (1) θέσιν επί βαθμοίς 5ω-4ω και δύο (2) θέσεις επί βαθμοίς 8ω-6ω του Κλάδου Α2 Τελωνειακών, εις δύο (2) θέσεις επί βαθμοίς 10ω-6ω του Κλάδου Β2 Τελωνειακών και εις δύο (2) θέσεις επί βαθμοίς 10ω-8ω και μίαν (1) θέσιν επί βαθμώ 7ω του Κλάδου Β11 Τελωνοφυλάκων, άνευ αυξήσεως των οργανικών θέσεων των Κλάδων τούτων. Άρθρον 4. Μειούται η οργανική σύνθεσις: 1.Του Τελωνείου Προμαχώνος, κατά μίαν (1) θέσιν επί βαθμοίς 5ω-4ω και κατά δύο (2) θέσεις επί βαθμοίς 8ω-6ω του Κλάδου Α2 Τελωνειακών. 2.Της Διευθύνσεως Τελωνείων Θεσσαλονίκης κατά δύο (2) θέσεις επί βαθμοίς 10ω-6ω του Κλάδου Β2 Τελωνειακών και κατά δύο (2) θέσεις επί βαθμοίς 10ω-8ω και μίαν (1) θέσιν επί βαθμώ 7ω του Κλάδου Β11 Τελωνοφυλάκων. 